TUPETULU
TANGA kala lipapilo lyamijimbu. Ivwilila kumijimbu kuchisaji chipwe hatelevijini. Kuli mijimbu yayivulu yakwivwisa woma, najijita, nauhwanga! Kaha tala jino haukalu wayove ivene. Pamo kuviza chipwe kufwisa mutu uze wazanga chinakunehela ushona. Unahase kwivwa ngana muze evwile lunga wamwaza Yopa uze ambile ngwenyi, “ngunekuta sonyi nakutala malwami.”—Yopa 10:15.
Jino lihulise ngwove:
Mbimbiliya yakumbulula kanawa vihula kanevi.
“Mwahunda masoji osena kumeso avo. Kufwa kacheshi kukapwako chekako, kaha nawa kakweshi kukapwa cheka kulishonako, chipwe miteto, chipwe kukola.”—Kusoloka 21:4
‘Muka-kumbilikita mwakatumbwojoka nge kapaji.’—Isaya 35:6
‘Navakatonesa meso atupuputa.’—Isaya 35:5
“Vosena vaze vali muvimbumbe . . . navakalovokamo.”—Yowano 5:28, 29
“Ava navakatwamako kaveshi kukambako ngwavo, Tuli nakukola.”—Isaya 33:24
“Nakukapwa kuhingunuka chajimbuto jamanona.”—Samu 72:16
Kanda kukana washiwashi vyuma vanavuluka ngwove hivyuma vyakuhumikiza kahako. Kalunga nashiki kukatesamo vyuma kanevi kaha Mbimbiliya yalumbununa omwo mwakaviteselamo.
Oloze Mbimbiliya yeji kunganyalisa mujijila jajivulu. Nayikulingisa ulivwise chikupu kuyoya chamwaza namumakumbi vene ano. Achishinganyeke haukalu uli nawo. Ukalu kana unahase kupwa wakuhona jimbongo, ukalu wamutanga, kuhona kulikangula kumujimba, chipwe kufwisa vausoko twazanga. Mbimbiliya yinahase kukukafwa mwakulipikila naukalu makumbi ano, nakukumbulula vihula vyakufwana nge:
Omu unetavila kutanga mukanda uno, chinasolola nge uli nakusaka kwijiva vyuma yanangula Mbimbiliya. Mukanda uno naukukafwa chikupu. Kaha palangalafu hipalangafu yili nachihula kwishi yalipapilo. Vatu vavavulu vanalivwisanga kuwaha kuzachisa vihula navikumbulula hakushimutwila Mbimbiliya naVinjiho jaYehova. Tunafwelela ngwetu nayove naulivwisawo kuwaha. Kalunga akukisule omu naulivwisa kuwaha kulilongesa vyuma yanangula chikupu Mbimbiliya!
MUMBIMBILIYA mwatwama mikanda 66. Mikanda kana vayipangununa mutupetulu najivesi mangana chipwenga chachashi kuyiwana. Nge Visoneka vanavivuluka mumukanda uno, kaha nambala yakavanga yinemanyinako kapetulu wamukanda, nambala yinakavangizaho yinemanyinako vesi. Chakutalilaho, kuvuluka “WaChimoteu 2, 3:16” chili nakulumbununa mukanda wamuchivali waChimoteu, kapetulu 3, vesi 16.
Nawijilila kanawa Mbimbiliya hakutalanga mikanda vanenyikilako mumukanda uno. Unahase nawa kuputuka kutanga Mbimbiliya hakumbi hakumbi. Nge mutanganga tupetulu vatatu chipwe vatanu halikumbi, kaha mutanga Mbimbiliya yosena yamuundu mumwaka umwe kaha.
lua_Latn cjk_Latn cjk_Latn cjk_Latn cjk_Latn ace_Latn sna_Latn umb_Latn umb_Latn cjk_Latn cjk_Latn cjk_Latn cjk_Latn cjk_Latn cjk_Latn